		Etiketa schválená: 16.08.2024
Prípravok na ochranu rastlín pre profesionálnych používateľov
PINTRAY

Systémový fungicíd vo forme emulzného koncentrátu (EC), určený na ochranu obilnín, repky, slnečnice a kukurice proti hubovým chorobám.

ÚČINNÁ LÁTKA
	Prothioconazole  
	125 g/l
(12,8 % hm)
	

	Tebuconazole 
	125 g/l
(12,8 % hm)
	



Látky nebezpečné pre zdravie, ktoré prispievajú ku klasifikácii prípravku: prothioconazole CAS No.: 178928-70-6, tebuconazole CAS No.: 107534-96-3, N.N-dimethyldecan amide CAS No.: 14433-76-2.

OZNAČENIE PRÍPRAVKU

	GHS07
	GHS08
	GHS09


Pozor
	H315
	Dráždi kožu.

	H319
	Spôsobuje vážne podráždenie očí.

	H361d
	Podozrenie z poškodzovania nenarodeného dieťaťa.

	H411
	Toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P405
	Uchovávajte uzamknuté.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.

	EUH208
	Obsahuje 2-[2-(1-chlorocyclopropyl)-2-hydroxy-3-phenylpropyl]-2,4-dihydro-3H-1,2,4- triazole-3-thione. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Spe3 	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5 m.
Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo  koncentrácie. Prípravok je škodlivý pre populácie Aphidius rhopalosiphi, Typhlodromus pyri.

Zákaz používania prípravku v 1. ochrannom pásme zdrojov pitných vôd!
PHO1	Prípravok je vylúčený z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Zákaz vylievať zvyšky prípravku a postrekovej zmesi do verejnej kanalizácie!
Aplikujte v bezletovom čase včiel, najlepšie neskoro večer pri aplikácii zabráňte úletom postrekovej kvapaliny na necieľový porast.
Môže poškodiť zdravie po požití, nadýchaní, styku s pokožkou a sliznicami! Chráňte pred deťmi a nepoučenými osobami!
Dodržujte ochrannú zónu! Uložte mimo dosah zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!


	Držiteľ autorizácie:
	Rainbow Agrosciences Co. Ltd.
Inniscarra, Main Street 
Rathcoole, Dublin
[bookmark: _GoBack]Írska republika

	
	

	Číslo autorizácie ÚKSÚP:
	24-01838-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:
	0,100 l; 0,250 l; 0,500 l; 1 l f-HDPE fľaša
4 l, 5 l, 10 l, 20 l f-HDPE kanister



PÔSOBENIE PRÍPRAVKU
Prípravok PINTRAY obsahuje systémovo pôsobiace účinné látky prothioconazole a tebuconazole. Má veľmi dobrú účinnosť proti širokému spektru hubových patogénov a dlhú dobu trvania účinku. Obe účinné látky fungujú ako inhibítory demetylácie v procese biosyntézy sterolov (SBI). Ich spektrum účinku sa veľmi vhodne dopĺňa. Prípravok dobre účinkuje proti širokému spektru hubových patogénov s dlhodobým účinkom. 

NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	pšenica ozimná, pšenica jarná
	múčnatka trávová, 
hrdze, septoriózy pšenice, 
fuzariózy klasov, steblolam
	0,8 l
	35 dní
	

	jačmeň ozimný, jačmeň jarný
	hnedá škvrnitosť jačmeňa,
rynchospóriová škvrnitosť jačmeňa 
	0,8 l
	35 dní
	

	
	fuzariózy klasov
	0,8 l – 1 l
	35 dní
	

	repka ozimná, repka jarná
	biela hniloba, fómová hniloba, alternáriová škvrnitosť, pleseň sivá
	0,75 l
	56 dní
	

	slnečnica ročná
	biela hniloba
	1,0 l
	56 dní
	

	kukurica
	fuzariózy klasov a stoniek
	1,0 l
	AT
	


AT - ochranná doba je daná odstupom medzi termínom aplikácie a zberom.

POKYNY PRE APLIKÁCIU
Dávka vody: 200 – 400 l/ha.
Dávka vody pre aplikáciu do kukurice: 200 – 600 l/ha.
Maximálny počet aplikácií: 2x za vegetačné obdobie plodiny.
Maximálny počet aplikácií pri aplikácii do slnečnice a kukurice: 1x za vegetačné obdobie plodiny. 
Pšenica: 
Proti múčnatke trávovej ošetrujte pri začiatku napadnutia v termíne od objavenia sa posledného listu do konca klasenia (BBCH 37-59). Proti septoriózam a hrdziam ošetrujte v približne rovnakých vývojových štádiách ako proti múčnatke trávovej. Proti fuzariózam v klasoch je najvhodnejší termín ošetrenia od začiatku kvitnutia do začiatku tvorby obiliek (BBCH 61-71). Proti steblolamu ošetrujte skoro na jar v termínoch podľa metodickej príručky ochrany rastlín.
Jačmeň: 
Ošetrenie závisí od prvého výskytu a infekčného tlaku. Proti hnedej škvrnitosti jačmeňa od začiatku steblovania do začiatku klasenia (BBCH 30-51). Proti rynchospóriovej škvrnitosti jačmeňa ošetrujte od objavenia sa prvých príznakov choroby, od štádia 5. odnože do začiatku klasenia (BBCH 25-51). Proti fuzariózam v klasoch je najvhodnejší termín ošetrenia od začiatku kvitnutia do začiatku tvorby obiliek (BBCH 61-71).
Repka: 
V repke proti bielej hnilobe aplikujte prípravok pri začínajúcom opade korunných lupienkov (BBCH 65). Proti fómovej hnilobe aplikujte prípravok pri prvých príznakoch choroby. Proti alternáriovej škvrnitosti a plesni sivej aplikujte prípravok pri prvých príznakoch choroby, najneskôr do štádia dokvitania (BBCH 67).
Slnečnica: 
Slnečnicu ošetrujte proti bielej hnilobe podľa signalizácie, preventívne pred nástupom infekcie alebo na jej začiatku, v rastovej fáze od viditeľného náznaku kvetov okolo braktejí, úbor stále uzatvorený do konca kvitnutia (BBCH 59 – 69). Za vlhkého počasia ošetrenie vykonávajte skôr v období začiatku kvitnutia, za suchého počasia neskôr v období konca kvitnutia. 
Kukurica: 
Ošetrenie proti fuzariózam stoniek a klasov vykonajte preventívne od rastovej fázy vyvinutého 3. kolienka do konca kvitnutia  (BBCH 33-69). Ošetrenie výrazne prispieva k zníženiu obsahu mykotoxínov v zrne.

Menej významné použitie
NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	mak
	alternáriová škvrnitosť, 
biela hniloba, regulácia rastu
	0,75 – 1,0 l
	56 dní
	



Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU
Dávka vody: 200-600 l/ha.
Max. celkový počet aplikácií v maku: 2x.
Interval medzi aplikáciami:14 dní.

Mak: 
Proti chorobám maku ošetrujte preventívne v rastovej fáze listovej ružice až do fázy plného kvitnutia (BBCH 35 – 65).

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri použití v súlade s registrovaným rozsahom a spôsobom použitia, nie sú známe údaje o možnej fytotoxicite, odrodovej citlivosti, alebo iné negatívne vplyvy na danú alebo následnú plodinu.

OPATRENIA PROTI VZNIKU REZISTENCIE
	SKUPINA
	3
	FUNGICÍD


Účinné látky prothioconazole a tebuconazole patria podľa FRAC do skupiny DMI fungicídov, FRAC kód 3, ktoré sú z hľadiska vzniku rezistencie hodnotené ako stredne rizikové. 
Pre zabránenie vzniku rezistencie neaplikujte tento prípravok alebo iný, ktorý obsahuje výhradne účinnú látku typu azolu, po sebe bez prerušenia ošetrením iným fungicídom s odlišným mechanizmom účinku.
Pre zabránenie vzniku rezistencie neaplikujte tento prípravok alebo iný, ktorý obsahuje účinnú látku typu azolu inak ako preventívne alebo čo najskôr v priebehu životného cyklu huby. Nespoliehajte sa len na kuratívny potenciál tohto typu účinných látok.
Vyvarujte sa oneskoreným aplikáciám na silnejšie rozvinuté infekcie chorôb.

VPLYV NA ÚRODU
Pri dodržaní pokynov pre aplikáciu prípravok nemá nepriaznivý vplyv na úrodu alebo kvalitatívne parametre zozbieraných rastlinných produktov.
VPLYV NA NÁSLEDNÉ, NÁHRADNÉ A SUSEDIACE PLODINY 
Prípravok PINTRAY na báze účinných látok prothioconazole a tebuconazole je v prípade použitia dávok, uvedených v tejto etikete, pre následné a náhradné plodiny bezpečný. Susedné plodiny nesmú byť pri aplikácii zasiahnuté postrekom! 

VPLYV NA UŽITOČNÉ A INÉ NECIEĽOVÉ ORGANIZMY
Prípravok PINTRAY nepredstavuje žiadne významné riziko na životné prostredie.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aplikačné zariadenie musí byť vyčistené čo najskôr po ukončení aplikácie, inak hrozí nebezpečenstvo zaschnutia zvyškov aplikačnej kvapaliny a ich ťažké odstraňovanie.
Postup pri čistení aplikačného zariadenia:
1. Vystriekajte všetku aplikačnú kvapalinu na ošetrovanom pozemku.
2. Rozoberte sacie a výtlačné vedenie a tryskové filtre a dobre ich prepláchnite vo vode.
3. Naplňte aplikačné zariadenie vodou na 10% obsahu nádrže a spusťte miešanie (odporúčame rotačnú čistiacu trysku).
4. Vystriekajte výplachovú kvapalinu na práve ošetrenom pozemku.
5. Opakujte krok 3 a 4.
6. Skontrolujte filtre, či neobsahujú viditeľné usadeniny.
Aplikačné zariadenie, osobné ochranné pracovné prostriedky a pomocné nádoby asanujte 3%-ným roztokom uhličitanu sodného (sóda) a umyte vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie! Pri práci s prípravkom používajte osobný ochranný odev, ochranný štít na tvár, alebo ochranné okuliare, respirátor proti výparom, gumové rukavice a gumovú obuv. Pri riedení postreku naviac použite zásteru z pogumovaného textilu. Pri práci a po nej až do vyzlečenia ochranného odevu a dôkladného umytia celého tela teplou vodou a mydlom nie je dovolené piť, jesť, ani fajčiť!

Prípravok je horľavinou III. stupňa nebezpečnosti. Pokiaľ sa prípravok dostane do ohniska požiaru, tento haste hasiacou penou, hasiacim práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, ak je zaručené, že kontaminovaná voda neprenikne do verejnej kanalizácie, nezasiahne zdroje spodných ani recipienty povrchových vôd a poľnohospodársku pôdu.

Dôležité upozornenie
Po ošetrení množiteľských porastov kukurice dodržte odstup 14 dní medzi aplikáciou prípravku a vstupom do porastu (napríklad kvôli kastrácii). Použite pracovný odev, ktorý zabraňuje kontaktu povrchu tela s ošetreným porastom (rukavice, dlhé rukávy a dlhé nohavice)!

Pri zásahu proti požiaru použite izolačné dýchacie prístroje, nakoľko pri horení dochádza ku vzniku toxických splodín.

PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Při väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v uzavretých originálnych obaloch v uzamknutých, suchých, hygienicky čistých, dobre vetrateľných skladoch pri teplotách od +5 C do +30 C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Chráňte pred mrazom a priamym slnečným svetlom. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad. Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

